**Ministru kabineta noteikumu projekta „Grozījumi Ministru kabineta 2011.gada 20.septembra noteikumos Nr.723 „Darbību ar jonizējošā starojuma avotiem licencēšanas kārtība””**

**sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Ministru kabineta (turpmāk – MK) noteikumu projekts „Grozījumi Ministru kabineta 2011.gada 20.septembra noteikumos Nr.723 „Darbību ar jonizējošā starojuma avotiem licencēšanas kārtība”” (turpmāk – projekts) sagatavots, lai mazinātu administratīvo slogu komersantiem, kuri veic darbības ar jonizējošā starojuma avotiem.2) *Euro* ieviešanas kārtības likuma 30.panta pirmā daļa, MK 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts, MK 2013.gada 29.maija rīkojums Nr.212 „Par tiesību aktu grozījumu virzību saistībā ar *euro* ieviešanu Latvijā” un Latvijas Nacionālā *euro* ieviešanas plāna (apstiprināts ar MK 2013.gada 4.aprīļa rīkojumu Nr.136) 1. pielikuma J2.2. (J2.2.1) pasākums. |
| 2. | Pašreizējā situācija un problēmas | MK 2011.gada 20.septembra noteikumi Nr.723 „Darbību ar jonizējošā starojuma avotiem licencēšanas kārtība”” (turpmāk – MK noteikumi Nr.723) ir izdoti saskaņā ar likuma „Par radiācijas drošību un kodoldrošību” 11.panta otrās daļas 1., 2. un 3.punktu, 11.panta piekto daļu, 12.panta otro daļu un 29.panta ceturto daļu. MK noteikumi Nr.723 nosaka:1. darbības ar jonizējošā starojuma avotiem, kurām nav nepieciešama speciālā atļauja (licence) vai atļauja; 2. kritērijus, kas jāievēro, lai pieprasītu speciālo atļauju (licenci) vai atļauju darbībām ar jonizējošā starojuma avotiem; 3. kārtību, kādā izsniedzamas speciālās atļaujas (licences) un atļaujas darbībām ar jonizējošā starojuma avotiem; 4. valsts nodevas apmēru un maksāšanas kārtību; 5. kārtību, kādā publiski apspriežama valsts nozīmes jonizējošā starojuma objektu izveidošana vai būtisku pārmaiņu veikšana tajos; 6. civiltiesiskās atbildības apdrošinājuma minimālo summu.Civiltiesiskās atbildības apdrošināšana ir nepieciešama jebkurām darbībām ar jonizējošā starojuma avotiem un minimālās summas ir noteiktas, ievērojot avotu bīstamību.Izstrādājot grozījumus likumā „Par radiācijas drošību un kodoldrošību” (izsludināti Valsts sekretāru sanāksmē 2013.gada 7.februārī, VSS-105), konstatēts, ka pēc izmaiņām likumā būs jāizstrādā arī jauni MK noteikumi par darbībām ar jonizējošā starojuma avotiem licencēšanu. Šajos noteikumos plānots veikt izmaiņas arī jautājumos par civiltiesiskās atbildības apdrošināšanu, samazinot to objektu skaitu, kuriem nepieciešama šāda apdrošināšana. Šādas izmaiņas būtu atbalstāmas, ievērojot, ka radiācijas drošības prasību ievērošana ir pieaugusi, kā arī ar katru gadu tiek izmantoti arvien jaunāki un modernāki jonizējošā starojuma avoti, kuru drošības mehānismi ir ievērojami augstāki, kā arī to, ka VARAM rīcībā nav informācijas par situācijām, kad ir bijusi jāizmanto šī apdrošināšana. Jebkurā gadījumā, ja cilvēks uzskata, ka ir nodarīts kaitējums, veicot darbības ar jonizējošā starojuma avotu, var vērsties tiesā, lai piedzītu atlīdzību.Ievērojot, ka likuma grozījumu virzība varētu būt samērā ilga, jo projektu atbilstoši Eiropas Atomenerģijas kopienas dibināšanas līguma (*Euratom* līgums*)* 33.pantam nepieciešams saskaņot ar Eiropas Komisiju un arī jauno MK noteikumu spēkā stāšanās plānota tikai no 2015.gada 1.janvāra, tad, lai samazinātu izmaksas operatoriem, kuri veic darbības ar jonizējošā starojuma avotiem, optimālākais risinājums ir veikt šādas izmaiņas pēc iespējas ātrāk – izdarīt grozījumus MK noteikumos Nr.723.Izmaiņas ir nepieciešamas attiecībā uz tiem jonizējošā starojuma avotiem, kuru bīstamība nav liela un kuru iespējamais radītais kaitējums būtu neliels, tai skaitā radioaktīvo vielu nesaturošajiem jonizējošā starojuma avotiem, jo tie nerada kaitējumu mantai un videi. Izvērtējot jonizējošā starojuma avotus, ierosinājums ir turpmāk neprasīt obligāto civiltiesiskās atbildības apdrošināšanu mazākās bīstamības avotiem, kuru civiltiesiskās atbildības summa ir vismazākā (1000 Ls). Tāpat arī ir iespējams izslēgt no saraksta vidējas jaudas un lieljaudas jonizējošā starojuma avotus, kuri nesatur radioaktīvās vielas (noteikumu Nr.723 5.pielikuma 3.2. un 4.2.apakšpunkts). Šie avoti, salīdzinājumā ar noteikumu Nr.723 5.pielikuma 3.1. un 4.1.apakšpunktā minētajiem, kuri satur radioaktīvās vielas, nerada radioaktīvo piesārņojumu un attiecīgi nevar radīt kaitējumu mantai un videi. Savukārt, ja ar šiem avotiem tiks nodarīts tāds kaitējums veselībai, kuru var pierādīt, tad ir iespējams vērsties tiesā un pieprasīt atlīdzību civiltiesiskā ceļā.Noteikumu Nr.723 5.pielikuma 3.1.apakšpunktā minētās darbības ar lieljaudas radioaktīvajiem avotiem pašlaik veic 12 operatori, bet 3.2.apakšpunktā minētie jonizējošā starojuma avoti ir aptuveni 50 operatoru rīcībā. Attiecībā uz noteikumu Nr.723 5.pielikuma 4.1.apakšpunktu darbības ar vidējas jaudas jonizējošā starojuma avotiem, kuri satur radioaktīvas vielas, ir 17 operatoru lietošanā. Savukārt 4.2.apakšpunktā minētie ir rentgenstarojuma avoti un Latvijā kopumā darbības ar šādiem jonizējošā starojuma avotiem veic aptuveni 840 operatori (pamatā zobārstniecībā un veterinārijā). Attiecībā uz kodoliekārtām civiltiesiskās atbildības nosacījumi ir noteikti 1997.gada 12.septembra Protokolā par grozījumiem 1963.gada 21.maija Vīnes konvencijā par civilo atbildību par kodolkaitējumiem. Protokols pieņemts un apstiprināts 2001.gada 28.jūnijā ar likumu „Par 1997.gada 12.septembra Protokolu par grozījumiem 1963.gada 21.maija Vīnes konvencijā par civilo atbildību par kodolkaitējumiem”.Papildus, lai tiktu veicināta labas pārvaldības principa ievērošana valsts pārvaldē ar taisnīgu procedūru īstenošanu saprātīgā laikā, MK noteikumu Nr.723 37., 39., 40. un 41.punktā ir nepieciešams noteikt konkrētus termiņus, kādos Valsts Vides dienesta Radiācijas drošības centrs pēc attiecīgu iesniegumu saņemšanas veic attiecīgās darbības un pieņem lēmumu.Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2011.gada 20.septembra noteikumos Nr.723 „Darbību ar jonizējošā starojuma avotiem licencēšanas kārtība”, aizstājot tajos latus ar *euro*. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz mainīt šobrīd MK noteikumos Nr.723 noteiktās prasības attiecībā uz civiltiesiskās atbildības apdrošinājuma minimālo summu darbībām ar jonizējošā starojuma avotiem, kuru bīstamība ir mazāka kā tas ir minēts anotācijas I sadaļas 2.punktā. Projekts paredz MK noteikumos Nr.723 saglabāt nosacījumus civiltiesiskajai atbildībai attiecībā uz kodoliekārtām, ievērojotVīnes konvencijas protokola 7.pantu. Civiltiesiskās apdrošināšanas minimālās summas tiek novērtētas:1) kodoliekārtām:- ja to siltumjauda nepārsniedz 30 MWth, atbilstoši Protokola 7.panta 2.punktam; - ja to siltumjauda pārsniedz 30 MWth, bet ir mazāka par 150 MWth vai elektriskā jauda pārsniedz 10 MWe, bet ir mazāka par 50 MWe, atbilstoši Protokola 7.panta 1.punkta c)apakšpunktam; - ja to siltumjauda pārsniedz 150 MWth vai elektriskā jauda pārsniedz 50 MWe, atbilstoši Protokola 7.panta 1.punkta a)apakšpunktam.2) darbībām ar citiem jonizējošā starojuma avotiem – aprēķiniem, izmantojot viena cilvēka dzīves laikā radītos vidējos ienākumus valstij, kuri netiek iegūti cilvēka nāves gadījumā.Vienlaicīgi šis projekts paredz aizstāt attiecīgajā normatīvajā aktā latus ar *euro* atbilstoši *Euro* ieviešanas kārtības likuma 6.panta otrajā daļā paredzētajam principam attiecībā uz noteikumu projekta 4.pielikumu. Noteikumu projekta 5.1 pielikumā skaitliskās vērtības ir noapaļotas līdz veseliem eiro, pamatojoties uz *Euro* ieviešanas kārtības likuma 32.panta otrās daļas 2.punkta noteikumiem. Šāda apaļošana ir izskaidrojama ar to, ka 5.1pielikumā ietvertās skaitliskās vērtības nosaka minimālo atbildības slieksni, kas neietekmē pakalpojumu cenas vai maksājumus budžetā.Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu.Projekts paredz papildināt MK noteikumus Nr.723 ar atsauci uz Padomes 2011.gada 19.jūlija direktīvu 2011/70/Euratom, ar ko izveido Kopienas sistēmu lietotās kodoldegvielas un radioaktīvo atkritumu atbildīgai un drošai apsaimniekošanai, ievērojot, ka noteikumi satur atsevišķas Direktīvas 2011/70/Euratom normas. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. |  Cita informācija | Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Projektā noteiktās normas attieksies uz komersantiem, kuri veic darbības ar jonizējošā starojuma avotiem (operatoriem). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiks samazinātas izmaksas komersantiem (operatoriem), kuri veic darbības ar jonizējošā starojuma avotiem, jo nebūs nepieciešams veikt šo darbību civiltiesiskās atbildības apdrošinājuma iemaksas. |
| 4. | Tiesiskā regulējuma nefinansiālā ietekme | Projektā paredzētās normas atvieglos komersantiem (operatoriem), kuri veic darbības ar jonizējošā starojuma avotiem, šo darbību īstenošanu, jo nebūs nepieciešams atsevišķi veikt civiltiesiskās atbildības apdrošināšanu. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013. gads** | Turpmākie trīs gadi (tūkst. *euro*) |
| **2014.gads** | **2015.gads** | **2016.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013.gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Grozījumu ietekmi attiecībā uz *euro* (iespējamo ieņēmumu samazinājumu vai izdevumu palielinājumu), iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem (skat. Excel pielikumu ar aprēķiniem, datne VARAMAnotp1\_090913\_radiacija). |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
|  1. | Saistības pret Eiropas Savienību | Atsevišķas tiesību normas, kas izriet no Padomes 2011.gada 19.jūlija direktīvas 2011/70/Euratom, ar ko izveido Kopienas sistēmu lietotās kodoldegvielas un radioaktīvo atkritumu atbildīgai un drošai apsaimniekošanai (turpmāk - Direktīva 2011/70/Euratom) ir jau iekļautas MK noteikumos Nr.723, līdz ar to noteikumu projekts paredz papildināt MK noteikumus Nr.723 ar atsauci uz Direktīvu 2011/70/Euratom. |
|  2. | Citas starptautiskās saistības | Projektā iekļautas normas no MK noteikumiem Nr.723, kuras pārņemtas no 1997.gada 12.septembra Protokola par grozījumiem 1963.gada 21.maija Vīnes konvencijā par civilo atbildību par kodolkaitējumiem, kas pieņemts un apstiprināts 2001.gada 28.jūnijā ar likumu „Par 1997.gada 12.septembra Protokolu par grozījumiem 1963.gada 21.maija Vīnes konvencijā par civilo atbildību par kodolkaitējumiem”. |
|  3. |  Cita informācija | Nav. |

|  |
| --- |
|  1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Padomes 2011.gada 19.jūlija direktīvas 2011/70/Euratom, ar ko izveido Kopienas sistēmu lietotās kodoldegvielas un radioaktīvo atkritumu atbildīgai un drošai apsaimniekošanai (turpmāk - Direktīva 2011/70/Euratom) |
|  A |  B |  C |  D |
| Direktīvas 2011/70/Euratom 5.panta 1.punkts c)punkts | Likuma „Par radiācijas drošību un kodoldrošību” (turpmāk – likums) 3.panta 1.daļas 5.punkts un 11. un 12.pants, MK noteikumu Nr.723 5., 10., 20., 27., 29., 32. un 47.punkts, V nodaļa, 3.pielikuma III nodaļa | Ieviests pilnībā | Neparedz stingrākas prasības |
| Direktīvas 2011/70/Euratom 5.panta 1.punkts d)punkts | Likuma 4.pants, 5.panta 2. un 14.punkts, 7.pants, 13.panta sestā daļa, MK noteikumu Nr.723 50.punkts, MK 19.03.2002 noteikumu Nr.129 „Prasības darbībām ar radioaktīvajiem atkritumiem un ar tiem saistītajiem materiāliem” (turpmāk – noteikumi Nr.129) 8.-12.punkts, 43.5.apakšpunkts | Ieviests daļējiLai ieviestu prasības pilnībā ir izstrādāts MK noteikumu projekts „Grozījumi Ministru kabineta 2002.gada 19.marta noteikumos Nr.129 „Prasības darbībām ar radioaktīvajiem atkritumiem un ar tiem saistītajiem materiāliem”” (izsludināts Valsts sekretāru 2013.gada 1.augusta sanāksmē, protokols Nr.30 49.§, VSS-1533) – noteikumu projekta 12.punkts (MK noteikumu Nr.129 77.14.apakšpunkts un 77.2punkts) | Neparedz stingrākas prasības |
| Direktīvas 2011/70/Euratom 5.panta 1.punkts e)punkts | Likuma 6.panta 2.daļas 1.punkts, 11.panta sestā un septītā daļa, MK noteikumu Nr.723 32. un 47.punkts, 3.pielikuma III nodaļa | Ieviests pilnībā | Neparedz stingrākas prasības |
| Direktīvas 2011/70/Euratom 5.panta 1.punkts g)punkts | Likuma 5.panta 15.1 punkts, 12.panta pirmā daļa, 15. un 16.pants, likums „Par ietekmes uz vidi novērtējumu”, MK noteikumu Nr.723 43.punkts, V nodaļa | Ieviests pilnībā | Neparedz stingrākas prasības |
| Direktīvas 2011/70/Euratom 6.pants | Likuma 4.pants, 5.panta 2.punkts, 7.pants, 11.panta trešā, sestā un septītā daļa, 12.panta pirmā daļa, MK noteikumu Nr.723 20., 24. un 51.punkts, MK 23.11.2004. noteikumu Nr.962 "Valsts vides dienesta nolikums" 6.2.apakšpunkts | Ieviests pilnībāVienlaicīgi jāņem vērā, ka nepieciešams stiprināt VVD RDC kapacitāti  | Neparedz stingrākas prasības |
| Direktīvas 2011/70/Euratom 7.panta 4.punkts | MK noteikumu Nr.723 10.6.apakšpunkts, 3.pielikuma III.nodaļas 5.3.apakšpunkts; MK 2002.gada 9.aprīļa noteikumu Nr.149 „Noteikumi par aizsardzību pret jonizējošo starojumu” 16. un 17.punkts, 18.2.apakšpunkts  | Ieviests daļējiLai ieviestu prasības pilnībā ir izstrādāts MK noteikumu projekts „Grozījumi Ministru kabineta 2002.gada 19.marta noteikumos Nr.129 „Prasības darbībām ar radioaktīvajiem atkritumiem un ar tiem saistītajiem materiāliem”” (izsludināts Valsts sekretāru 2013.gada 1.augusta sanāksmē, protokols Nr.30 49.§, VSS-1533) – noteikumu projekta 12.punkts (noteikumu Nr.129 77.12. un 77.13.apakšpunkts) | Neparedz stingrākas prasības |
| Direktīvas 2011/70/Euratom 8.pants | Likuma 5.panta 12.apakšpunkts, 14.panta otrās daļas 5.punkts; MK noteikumu Nr.723 12., 15.-16. un 18.-19.punkts | Ieviests pilnībā | Neparedz stingrākas prasības |
| Direktīvas 2011/70/Euratom 10.panta 1.punkts | Likuma 5.panta 151 punkts, 12.panta pirmā daļa, 14.panta otrās daļas 5.punkts, 15. un 16.pants, likums „Par ietekmes uz vidi novērtējumu”, MK noteikumu Nr.723 15. un 18.punkts, 43.punkts, V nodaļa | Ieviests pilnībā | Neparedz stingrākas prasības |
| Direktīvas 2011/70/Euratom 10.panta 2.punkts | Likuma 5.panta 151 punkts, 12.panta pirmā daļa, 15. un 16.pants, likums „Par ietekmes uz vidi novērtējumu”, MK noteikumu Nr.723 43.punkts, V nodaļa | Ieviests daļējiLai ieviestu prasības pilnībā ir izstrādāts MK noteikumu projekts „Grozījumi Ministru kabineta 2002.gada 19.marta noteikumos Nr.129 „Prasības darbībām ar radioaktīvajiem atkritumiem un ar tiem saistītajiem materiāliem”” (izsludināts Valsts sekretāru 2013.gada 1.augusta sanāksmē, protokols Nr.30 49.§, VSS-1533) –noteikumu projekta 13.punkts (noteikumu Nr.129 85.2 punkts) un 15.punkts (noteikumu Nr.129 96.1, 96.2, 96.3, 96.4 un 96.5 punkts) | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
|  Cita informācija | 1) Vairākas Direktīvas 2011/70/Euratom prasības ir pārņemtas likumā „Par radiācijas drošību un kodoldrošību” un MK 2002.gada 19.marta noteikumos Nr.129 „Prasības darbībām ar radioaktīvajiem atkritumiem un ar tiem saistītajiem materiāliem”. Atbilstoši Direktīvas 2011/70/Euratom 15.panta 2.punkta prasībām Latvijas tiesību aktos nav jāpārņem Direktīvas 2011/70/Euratom noteikumi par lietoto kodoldegvielu, kamēr nav pieņemts lēmums izvērst jebkādu darbību saistībā ar kodoldegvielu.2) Pašreiz plānotās darbības radioaktīvo atkritumu pārvaldības jomā nosaka Radioaktīvo atkritumu glabāšanas koncepcija (apstiprināta ar Ministru kabineta 2003.gada 26.jūnija rīkojumu Nr.414). Direktīvas 2011/70/Euratom prasības, kas attiecas uz nacionālajām radioaktīvo atkritumu apsaimniekošanas programmām, plānots iekļaut Vides politikas pamatnostādnēs 2013.-2020.gadam, kuras ir izsludinātas Valsts sekretāru 2013.gada 4.jūlija sanāksmē, protokols Nr.26 109.§, VSS-1225. Jautājumus par radioaktīvo atkritumu apsaimniekošanu Vides politikas pamatnostādnēs 2013.-2020.gadam plānots iekļaut 2015.gadā. Nacionālās programmas radioaktīvo atkritumu apsaimniekošanai atbilstoši Direktīvas 2011/70/Euratom 15.panta 3.punkta prasībām EK ir jānosūta ne vēlāk kā līdz 2015.gada 23.augustam.3) Lai pārņemtu Direktīvas 2011/70/Euratom atsevišķas prasības, ir izstrādāti grozījumi likumā „Par radiācijas drošību un kodoldrošību” (izsludināts Valsts sekretāru 2013.gada 7.februāra sanāksmē, protokols Nr.5 11.§, VSS-105, turpmāk - likumprojekts) un grozījumi Ministru kabineta 2002.gada 19.marta noteikumos Nr.129 „Prasības darbībām ar radioaktīvajiem atkritumiem un ar tiem saistītajiem materiāliem” (izsludināti Valsts sekretāru 2013.gada 1.augusta sanāksmē, protokols Nr.30 49.§, VSS-1533). Par projektiem atbildīga Vides aizsardzības un reģionālās attīstības ministrija. |

|  |
| --- |
|  2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1997.gada 12.septembra Protokols par grozījumiem 1963.gada 21.maija Vīnes konvencijā par civilo atbildību par kodolkaitējumiem (turpmāk – Vīnes konvencijas protokols). |
|  A |  B |  C |
| Vīnes protokols nosaka starptautiskās saistības par civilo atbildību par kodolkaitējumiem. Vīnes protokola 7.pants nosaka operatora atbildību par ikvienu kodolincidentu, izsakot to konkrētās summās.  | MK noteikumu Nr.723 3.pielikuma III nodaļas 5.11.apakšpunkts un 5. vai 5.1 pielikums | Ieviests daļējiAr projektu pilnībā tiek izpildītas Vīnes protokola starptautiskās saistības attiecībā uz civiltiesiskās atbildības apdrošinājuma minimālo summu noteikšanu. Pārējās Vīnes protokola saistības pārņemtas citos radiācijas drošību un kodoldrošību regulējošajos normatīvajos aktos, piemēram, likuma „Par radiācijas drošību un kodoldrošību” 29.pantā. |
| Vīnes protokola 7.panta 1.punkta (a) apakšpunkts(a) ne mazāk kā 300 miljoni XDRu; vai | Projekta 1.10. un 1.11.apakšpunkts (MK noteikumu Nr.723 5. vai 5.1  pielikuma 1.1.apakšpunkts) | Ieviests pilnībā |
| Vīnes protokola 7.panta 1.punkta (c) apakšpunkts(c) no šī Protokola spēkā stāšanās datuma maksimāli 15 gadus uz īslaicīgām summām ne mazāk kā 100 miljonu XDRu apmērā attiecībā uz kodolincidentu, kas noticis šajā periodā. Par 100 miljoniem XDRu mazāku summu var noteikt ar noteikumu, ka starp šo mazāko noteikto summu un 100 miljoniem XDRu lielus sabiedriskos naudas līdzekļus šī valsts dara pieejamus kodolkaitējuma kompensēšanai. | Projekta 1.10. un 1.11.apakšpunkts (MK noteikumu Nr.723 5. vai 5.1  pielikuma 1.2.apakšpunkts) | Ieviests pilnībā |
| Vīnes protokola 7.panta 2.punkts2. Neraugoties uz šī panta 1.punktu, Valsts, kura atbildīga par kodoliekārtu, novērtējot kodoliekārtas vai tajā esošo kodolvielu raksturu un iespējamās to izraisītā incidenta sekas, var noteikt mazāku operatora atbildību ar noteikumu, ka šādi noteiktā summa nevienā gadījumā nebūs mazāka par 5 miljoniem XDRu un ka Valsts, kura atbildīga par kodoliekārtu, nodrošina pieejamību sabiedriskajiem naudas līdzekļiem līdz summai, kas noteikta atbilstoši 1.punktam. | Projekta 1.10. un 10.11.apakšpunkts (MK noteikumu Nr.723 5. vai 5.1  pielikuma 1.3.apakšpunkts) | Ieviests pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Starptautiskajos dokumentos paredzētās saistības nav pretrunā ar jau esošajām Latvijas Republikas starptautiskajām saistībām. |
|  Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Projekts šo jomu neskar. |
| 2. | Sabiedrības līdzdalība projekta izstrādē | Projekts pēc izsludināšanas 2013.gada 2.maija Valsts sekretāru sanāksmē (VSS-413), tika ievietots Vides aizsardzības un reģionālās attīstības ministrijas tīmekļa vietnē: [www.varam.gov.lv](http://www.varam.gov.lv) |
| 3. | Sabiedrības līdzdalības rezultāti | Pēc projekta izsludināšanas 2013.gada 2.maija Valsts sekretāru sanāksmē (VSS-413) priekšlikumi un komentāri par projektu netika saņemti.  |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

*Anotācijas IV un VII sadaļa – projekts šīs jomas neskar.*

Vides aizsardzības un

reģionālās attīstības ministrs E.Sprūdžs

Iesniedzējs:

vides aizsardzības

un reģionālās attīstības ministrs E.Sprūdžs

Vīza: valsts sekretāra p.i.

Administrācijas vadītājs G.Kauliņš

18.09.2013. 13:20

2780

D.Šatrovska

67026521, dace.satrovska@varam.gov.lv